Trooppinen chiavanukas kuumiin kesäaamuihin – HeartBeats – Hyvän Mielen Media
Trooppinen chiavanukas kuumiin kesäaamuihin
Chiavanukas on kenties viime vuoden trendikkäimpiä aamupalaruokia. Chiasiementen matka erikoisputiikeista hypermarketteihin ja sieltä lähikauppojen hyllyille kävikin salamannopeasti. Superruokana markkinoidut siemenet ovat erinomainen omega-3-rasvahapon, magnesiumin ja kuidun lähde. Chiavanukas on niin helppo, täyttävä ja terveellinen aamiainen, että lifestyle-lehdissä sitä on jopa uhottu uudeksi puuroksi. Riittää, että sekoitat vanukkaan ainekset edellisenä iltana ja jätät ne tekeytymään jääkaappiin yön yli.
Erilaisia makuyhdistelmiä on lukuisia, ja vanukkaasta on helppo tehdä näyttäviä kerrosherkkuja. Esimerkiksi tämä oranssinkeltaisen ja luonnonvalkoisen kontrastilla leikittelevä mango-passiovanukas herättää varmasti huomiota jopa täydessä brunssipöydässä – erityisesti viini- tai samppanjalaseista tarjoiltuna.
Mango-passiochiavanukas
Mango-passiohillo
110 g pakastemangoa
1 passiohedelmä
1 tl limettimehua
1 dl kookosmaitoa tölkistä
½ dl chiasiemeniä
½ passiohedelmä
(kookoshiutaleita)
1. Soseuta pakastemango ja passiohedelmä limettimehun ja veden kanssa monitoimikoneessa, blenderissä tai sauvasekoittimella. Levitä sose tasaisesti tarjoiluastian pohjalle ja laita jääkaappiin odottamaan.
2. Sekoita mieleisesi kasvipohjainen maito, kookosmaito ja vaniljasokeri yhteen erillisessä astiassa. Lisää chiasiemenet ja sekoita seosta jatkuvasti parin minuutin ajan. Anna asettua n. 5 min jääkaapissa.
3. Kaada chiavanukas hedelmäsoseen päälle ja peitä tarjoiluastia kelmulla tai korkilla. Jätä jähmettymään jääkaappiin mieluiten yön yli, mutta kuitenkin vähintään 4 tunniksi.
4. Lisää pinnalle passiohedelmää ja koristele halutessasi kookoshiutaleilla. Tarjoile kylmänä.
23.5.2016 Victoria NieminenLifestyleLifestyle, Reseptit, Ruoka
Edellinen artikkeli Multi-instrumentalisti Conner Youngblood hurmaa musiikillaan ja persoonallaan – katso haastattelu
Seuraava artikkeli Sää hemmotteli Ravintolapäivään osallistujia Helsingissä
Drinkkiklubi: Monte Criston kahvi, eli Herkkukahvi
Kolme Blade Runner 2049 esiosa-lyhytelokuvaa, jotka kannattaa katsoa ennen hittielokuvan näkemistä
Vegaaninen nachovuoka herkutteluun!
Puhtia arkeen: Gluteenittomat puhtikaura-siemenleivät
#tbt Artikkelit Arviot Digi DIY Drinkkiklubi Elokuvat Esittelyssä Festarit Galleria Haastattelut Harrasteet Hyvinvointi Ilmiöt Juomat Kauneus Keikkaraportit Kilpailut Kirjat Kolumnit Konsolit Kysely Levyt Lifestyle Matkailu Menovinkit Messut Muoti Musiikki Pelit Perhe Reseptit Ruoka Sarjat Sisustus Soittolistat Sovellukset Tapahtumat Tatuoinnit Teatteri Terveys Testissä Toimituksen valinnat Top5 Trendit Tutoriaalit Urheilu Uutiset Videot Yhteistyö Yrittäjyys